**Protokoll menighetsrådsmøte i Skoklefall MR, tirsdag 26.01.2021 på Teams kl. 18.30.**

**Til stede på møtet:**

Grethe Øyna Milivojevic, Eldrid Lorentsen, Kirsti Langvatn, Svein Are Grønsund, Rune Borknes, Rolf D. Pettersen, Margareta Nicklasson, Eva Kirkemo fungerende sogneprest.

Marlou Claessen er nyansatt på kontoret og vil være kontaktperson mellom MR og kontoret. Hun presenterte seg og deltok på møtet.

**Forfall:** Anne Liv Reistad

**Åpning v/ Eva**

|  |  |
| --- | --- |
| Sak 01/2021 | **Godkjenning av innkalling og protokoll**  Godkjenning av protokoll fra 08.12.2020.  *Vedtak: Innkalling og protokoll ble godkjent.* |
| Sak  02/2021 | **Orienteringer**   1. Innkommet post/julehilsener. Hyggelige tilbakemeldinger på blomstene som ble delt ut før jul. 2. Orientering fra FR. Strategien for kirken er gått gjennom. Oppnevnt Svein Hunnestad og Eldrid Lorentsen personer som har kontakt med kommunen. Ny prost tiltrer mai 2021. 3. Justering av prestestillingene. Svein blir sogneprest for Nesodden menighet. Eva blir koordinerende sogneprest samt sogneprest for menighetene i Gjøfjell og Skoklefall. 4. Endring av antall forordnede gudstjenester. Dette har vært behandlet i flere møter og diskutert at vi ønsker gudstjeneste hver søndag. Dette må i så fall vedtas i fellesrådet også. Saken oversendes fellesrådet og behandles til høsten. 5. Status konfirmasjonsarbeidet. Startet fra januar og har 63 konfirmanter. Arbeidet er startet elektronisk slik situasjonen er nå. 6. Mottar en del blader fra organisasjoner. Disse kan gjøres tilgjengelige i menighetshuset eller i våpenhuset etter at situasjonen har normalisert seg. |
| Sak  03/2021 | **Lokal grunnordning for gudstjenester (til forordning)**  Gudstjenesteutvalget har laget ordo (kjøreplan) for ulike typer gudstjenester. Eva redegjorde for arbeidet som er gjort.  *Vedtak: Menighetsrådet har fått orientering om arbeidet med forordning av ulike typer gudstjenester. Lokal grunnordning for gudstjenester som foreslått av gudstjenesteutvalget, sendes til Biskopen for godkjenning.* |
| Sak  04/2021 | **Eksterne ofringer 2021**  Vi har mottatt offersøknader for 2021. AU foreslår at MR vurderer følgende organisasjoner for eksterne ofringer i 2021:   * Kirkens nødhjelp (ifm. julaften) * Kirkens bymisjon * MAF * Kirkens SOS – (ifm. allehelgen) * TV-aksjonen (Plan Norge) * Sjømannskirken * Blå kors * Søndagsskolen * Bibelselskapet (ifm. Bibeldagen) * Stefanusalliansen (søndag for forfulgte) * KFUK/KFUM (konfirmasjonsgudstjenestene)   Særdager: Diakoniens dag og Skaperverkets dag  *Vedtak: Menighetsrådet vedtar listen med eksterne ofringer i perioden 1.3.2021 – 29.02.2022 pga. dagens situasjon. MR ber AU finne en hensiktsmessig fordeling av dager.* |
| Sak  05/2021 | **Tekstleserkurs**  Bibelselskapet tilbyr tekstleserkurs (3 timer digitalt + personlig oppfølging). Kurset koster 750 kr per person. Ønsker vi å tilby dette til klokkere og andre faste tekstlesere?  *Vedtak: Vi tilbyr kurset for våre tre klokkerne og sogneprest.* |
| Sak  06/2021 | **Vintergrønn beplantning ved menighetshuset**  Ansvarsgruppa for menighetshuset har foreslått ny beplantning i skråningen opp mot menighetshuset.  *Vedtak: Menighetsrådet er positive til vintergrønn beplantning ved menighets­huset, og ber husgruppa gå videre med planene og utarbeide et kostnadsoverslag.* |
| Sak  07/2021 | **Ikon – godkjenning og innvielse**  Godkjenning fra biskopen var lagt ved innkallingen. Innvielse må gjøres når situasjonen har normalisert seg.  *Vedtak: Menighetsrådet tar biskopens godkjenning av nytt ikon til orientering og legger en plan for innvielse av ikonet i løpet av våren.* |
| Sak  08/2021 | **Prosjektmidler fra OVF**  Borg Bispedømme har fått tildelt midler fra Opplysningsvesenets fond (OVF), til fortsettelse av kommunikasjons­tiltaket #øktoppslutning og prosjektmidler til dåpstiltak. Brev vedlagt innkallingen.  *Vedtak: Menighetsrådet støtter fortsatt deltakelse i #øktoppslutning og ønsker at det søkes om prosjektmidler til dåpstiltak.* |
| Sak  09/2021 | **Eventuelt**   1. Årsmelding 2020. Grete holder i arbeidet og tar kontakt med den enkelte og ber om bidrag. 2. Digitale vesper-drypp. Svein har lyst til å lage noen innslag som kan distribueres på facebook. *Vedtak: MR støtter økonomisk at bandet kan spille inn sanger som kan brukes til dette formålet*. 3. Utekirke. Eldrid redegjorde for tanken med å ha utekirke ved Skoklefall kirke. Dette kan bygges på dugnad. MR støtter tiltaket. 4. Kirkene på Nesodden går sammen om å ha åpen kirke på fredager slik at ungdommene har et sted å være. Kveldskirke på Nesodden heter prosjektet. MR stiller seg bak dette prosjektet. |

Møtedatoer fremover: 9.3., 20.4., og 1.6.

Møtene holdes i Skoklefall menighetshus, vanligvis mellom kl. 18.30-20.30.